Heyetê Rayberdişî yê Melîsê Ciwananê HDPyî eşkerayîya nuştekîye daye û nê pare kerdî:
"Partîya ma HDP ya ke partîya cinîyan û ciwanan a, weçînitiş de serkewtişo gird dest nêfîne. Ma zanê ke nê de kêmastîya ma est a. Ma pawitişê şarê xo yê welatperwerî û rayapêroyîya demokratîke rê cewab nêbî. Coka partîya ma seba ke xo newe ra bîyaro pêser, prosesê kongre da destpêkerdene. Prosesê kongre de do hem muhasabeyê demê ravîyarteyî bêro kerdene û hem zî semedê hazirîya demê neweyî xebata hîra bêrêo kerdene. Ma do her hetê welatî ra sere de ciwanî, her hetê komelî ra bêrê têhet. Ma do bi rexne û xorexnekerdişî kêmayîynê xo ser vinderê û sîyasetê ameyoxî înşa bikerê.  Ma do sey ciwananê HDPyî  demê neweyî de bi berpirsîyarîya tarîxîyî do rolê xo kay bikerê û waştişê şarê xo rê bibê cewab. Ma sey Meclîsê Ciwanan veng danê heme ciwanan ke wa nê prosesî de cayê xo bîgêrê û bedilnayîşê demokratîkî bîyarê."
